rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ০৫:২৭, ২৯ সেপ্টেম্বর ২০১৮ (ইউটিসি) শপথ চত্বর   – (অপসারণের প্রস্তাবনা দেখুনলগ দেখুন) () আলোচনা হওয়া প্রয়োজন  — সাফি ১৫:৩৭, ২৩ সেপ্টেম্বর ২০১৮ (ইউটিসি)  জাতীয় বা আন্তর্জাতিক পরিমন্ডলে বিশেষ কোনো বিশিষ্ট স্থান হিসাবে উদ্ধৃত নয়; কেবল স্থানীয়ভাবেই পরিচিত বিধায় উইকিপিডিয়ার উল্লেখযোগ্যতার নীতিমালা অনুসারে অপসারণ যোগ্য। - Ashiq Shawon (আলাপ) ১৪:৩০, ২৫ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
বালজীন্দার সিং (জন্ম ১৮ সেপ্টেম্বর ১৯৮৬) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতা সম্পন্ন করেন. তিনি ২০১২ লন্ডন অলিম্পিকে ২০ কিলোমিটার হাঁটা প্রতিযোগিতা সম্পন্ন করে যোগ্যতা প্রমাণ করেন. তিনি এই খেলাতে নিজস্ব সর্বোচ্চ সময় ১:২২:১২ এ সম্পন্ন করেন. তিনি লন্ডন অলিম্পিকে ৪৩নং অবস্থানে থেকে ১:২৫:৩৯ সময়ে ২০ কিমি হাঁটা সম্পন্ন করেন.   ব্যক্তিগত জীবন  ভারতের পাঞ্জাবের চন্ডীগডের কাছাকাছী মোহালী জেলার দেরা বাসী শহরের বাসিন্দা তিনি. বাঙ্গালোরের স্পোর্টস অথোরিটি অফ ইন্ডিয়ার রামকৃষ্ম গান্ধীর অভিভাবকত্বে তিনি তার খেলার প্রশিক্ষণ নেন.   আরোও দেখুন   গ্রীষ্মকালীন অলিম্পিক ২০১২ এর অ্যাথলেিটক্স - পুরুষদের ২০ কিলোমিটার হাঁটা   তথ্যসূত্র    বহিঃসংযোগ সূত্র   বালজীন্দার সিং, webpage at IAAF  বিষয়শ্রেণী:জীবিত ব্যক্তি বিষয়শ্রেণী:জন্ম ১৯৮৬ বিষয়শ্রেণী:ভারতীয় পুরুষ রেসওয়াকার্স বিষয়শ্রেণী:পাঞ্জাবের খেলোয়াড, ভারত বিষয়শ্রেণী:মোহালী জেলার ব্যক্তি বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অলিম্পিক প্রতিযোগী বিষয়শ্রেণী:অ্যাথলেটস (ট্র্যাক এবং ফিল্ড) 2010 এশিয়ান গেমস বিষয়শ্রেণী:ভারতের ওয়ার্ল্ড চ্যাম্পিয়নশিপের খেলোয়াড  বিষয়শ্রেণী:১৯৮৬-এ জন্ম বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:পাঞ্জাব, ভারতের মল্লক্রীড়াবিদ
পুনর্মিলনে ২০২৩ সালের বাংলা ভাষার বাংলাদেশী পারিবারিক নাট্যধর্মী ওয়েব চলচ্চিত্র। এটি পরিচালনা করেছেন মিজানুর রহমান আবিয়ান। প্রযোজনা করেছেন রিদওয়ান রনি। প্রধান চরিত্রে অভিনয় করেছেন সিয়াম আহমেদ ও তাসনিয়া ফারিণ। এটি ২০২৩ সালের ২১শে সেপ্টেম্বর চরকিতে মুক্তি পায়। চলচ্চিত্রটি বন্ধুত্ব, ভালোবাসা ও ফিরে আসার গল্প বলে।   পটভূমি  অন্তু, রিয়াদ, নয়ন তিনজন চাচাতো ভাই। রিয়াদের বিয়ের পর তার বউ তৃনার সঙ্গে অন্তুর সখ্য হয় এবং একসময় এই সখ্য ভালোবাসায় রূপ নেয়। এ নিয়ে পরিবারের ভেতর তৈরি হয় ভাঙন। পরিবারের এই দূরত্বের কি অবসান হবে?   অভিনয়শিল্পী    সিয়াম আহমেদ - অন্তু   তাসনিয়া ফারিণ - তৃণা   শাশ্বত দত্ত - রিয়াদ   নূর ইমরান মিঠু - নয়ন   তাজনূভা জাবীন - রিপা   নওবা তাহিয়া - সিন্থি   দীপ্ত দে - আবরার   মানস বন্দ্যোপাধ্যায় - রিয়াদের বাবা   গোলাম ফরিদা ছন্দা   শোয়েব মনির - নয়নের বাবা   হামিদুর রহমান - অন্তুর বাবা   শম্পা খান   জান্নাতুল ফেরদৌস কাজল - ন্যান্সি  মালা ভট্টাচার্য্য   টুনটুনি সোবহান - দাদী  সানজিদা মিলা - সিন্থির মা   আশা মজিদ রোজী - নয়নের মা   মিজানুর রহমান   শাহনাজ নাহিদ খান   তানভীর রিজভী   মাঈন হাসান   কামরুন নাহার কলি   তথ্যসূত্র    বহিঃসংযোগ      চরকিতে পুনর্মিলনে  বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার ওয়েব চলচ্চিত্র বিষয়শ্রেণী:চরকির মৌলিক চলচ্চিত্র
(নিবন্ধ অনুবাদ শেষ হলে এখানে পর্যালোচনার জন্য জমা দিন, নিবন্ধের পাশে আপনার স্বাক্ষর করতে ভুলবেন না। নিবন্ধ জমাদানের জন্য এখানে ক্লিক করুন। (এই তালিকাটি বড় হয়ে যাওয়ায় মাঝে মাঝেই এখান থেকে নিবন্ধ সংগ্রহশালায় স্থানান্তর করা হয়। সুতরাং বিভ্রান্ত হবেন না। আপনার জমাদানকৃত নিবন্ধটির অবস্থা দেখতে এই পাতার নিচের দিকের তালিকাটি দেখুন।))  পর্যালোচক (অভিজ্ঞ যেকোন বাংলা উইকিপিডিয়ান নিবন্ধ পর্যালোচনার জন্য স্বাক্ষর করতে পারেন এবং নিবন্ধ পর্যালোচনা শুরু করতে এখানে ক্লিক করুন।)                                             পরিসংখ্যান  প্রতিযোগিতার পরিসংখ্যান ছোট মুদ্রণ এই প্রতিযোগিতা মূলত স্বেচ্ছাসেবকদের দ্বারা আয়োজিত, এবং আয়োজকগণ নিজস্ব বিবেচনার ভিত্তিতে প্রতিযোগিতার যেকোন নিয়ম পরিবর্তন বা বাতিল বা পুরো প্রতিযোগিতাটিই বাতিল করার অধিকার রাখেন, এমনকি এটি শুরুর পরেও। স্পনসরদের কোন রকম সমস্যায় আয়োজকগণ পুরস্কার জোগান দেয়ার দায়িত্ব কিংবা কোনো দায়বদ্ধতা গ্রহণ করে না। আয়োজক সংস্থা হিসেবে প্রতিযোগিতা সংক্রান্ত যে কোন ধরণের বিতর্ক বা দ্বন্দ্ব নিরসনে উইকিমিডিয়া বাংলাদেশের সিদ্ধান্তই চুড়ান্ত বলে গণ্য হবে। এবং এই পাতার নিয়ম বা অন্য কোন কিছু কোন সংস্থার সাথেই আইনত সম্পর্ক তৈরি করার কোন প্রস্তাব নয়।  বিষয়শ্রেণী:নিবন্ধ প্রতিযোগিতা ২০১৮
জায়েদ জাতীয় জাদুঘর (আরবী: متحف زايد الوطني) আবুধাবি, সংযুক্ত আরব আমিরাতে অবস্থিত একটি পরিকল্পিত নির্মাণাধীন যাদুঘর। এটি সাদিয়াত দ্বীপের উপর নির্মাণ করা হবে। জাদুঘরটি সাদিয়াত দ্বীপ সাংস্কৃতিক জেলায় শৌখিন আসবাবপত্র, ইতিহাস, সংস্কৃতি এবং সংযুক্ত আরব আমিরাতের সাম্প্রতিককালের সামাজিক ও অর্থনৈতিক রূপান্তরের বিভিন্ন দিকনিদর্শনসমূহ প্রদর্শিত হবে।Zayed National Museum , e-architect, UK.  প্রাথমিকভাবে জাদুঘরটি নির্মাণকাজ ব্রিটিশ জাদুঘর কর্তৃপক্ষ সার্বিকভাবে সাহায্য করছে। ভবনটির নকশার কাজ ফস্টার + পার্টনার কোম্পানী কর্তৃক নির্মানাধীন চলছে। এটি সাদিয়াত দ্বীপে নির্মাণাধীন কাজ শেষ হওয়া প্রথম কোন জাদুঘর হিসেবে স্বীকৃতি পেতে যাচ্ছে।  জাদুঘরটির নির্মাণকাজ ২০১৬ নাগাদ শেষ হবে বলে আশা করা হচ্ছে।   তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:আবুধাবিতে নির্মাণাধীন ভবন ও কাঠামো
মাওলানা মুহাম্মদ আরশাদ () ১৬শ শতাব্দীর বৃহত্তর সিলেটের একজন পারস্য ভাষার লেখক ছিলেন। তিনি বানিয়াচংয়ে বসবাসকারী একজন বিশিষ্ট মাওলানা ছিলেন। তিনি জারাউল মুসান্নিফ বইটি রচনা করেছিলেন, তিনি সিলেট অঞ্চলের প্রথম দিককার লেখকদের একজন ছিলেন।   আরো দেখুন   সৈয়দ পীর বাদশাহ   সৈয়দ রায়হান উদ্দিন    তথ্যসূত্র   বিষয়শ্রেণী:১৬শ শতাব্দীর ইসলাম ধর্মীয় নেতা বিষয়শ্রেণী:১৬শ শতাব্দীতে মৃত্যু বিষয়শ্রেণী:বাঙালি লেখক বিষয়শ্রেণী:বানিয়াচং উপজেলা বিষয়শ্রেণী:১৬শ শতাব্দীর বাঙালি বিষয়শ্রেণী:সিলেট বিভাগের ইসলামি ব্যক্তিত্ব বিষয়শ্রেণী:১৬শ শতাব্দীর ইসলামের মুসলিম পণ্ডিত বিষয়শ্রেণী:১৬শ শতাব্দীর ভারতীয় পণ্ডিত
ইন্ট্রাক্রেনিয়াল অ্যানিউরিজম () বা মস্তিষ্কের অ্যানিউরিজম হচ্ছে এক প্রকার সেরিব্রোভাসকুলার রোগ। এই রোগে মস্তিষ্কের ধমনি বা শিরায় দুর্বলতার সৃষ্টি হয় যার ফলশ্রুতিতে রক্তবাহিকার আক্রান্ত স্থান প্রসারিত হয়ে বেলুনের মতো আকার ধারণ করে।  মস্তিষ্কের পেছনের অংশের রক্তবাহিকায় (বেসিলার ধমনি, ভার্টিব্রাল ধমনি, এবং পোস্টেরিয়র কমিউনিকেটিং ধমনি) সৃষ্ট অ্যানিউরিজমের ফেটে যাওয়ার ঝুঁকি তুলনামূলকভাবে বেশি। বেসিলার ধমনির অ্যানিউরিজমের পরিমাণ অন্তঃকরোটির অ্যানিউরিজমগুলোর মধ্যে ৩%-৫% তবে মস্তিষ্কের পেছনের অংশে থাকা রক্তবাহিকাগুলোর মধ্যে এ ধরনের অ্যানিউরিজম-ই সবচেয়ে প্রচলিত।   লক্ষণ ও উপসর্গ  একটি ছোট ও অপরিবর্তিত অ্যানিউরিজম খুব কম উপসর্গই প্রকাশ করতে পারে। তবে অনেক ক্ষেত্রে ছোট অ্যানিউরিজম কোনো লক্ষণ সৃষ্টি করে না। বড়ো অ্যানিউরিজম ফেটে যাওয়ার আগে আক্রান্ত ব্যক্তি প্রচণ্ড মাথাব্যথা, বমি বমি ভাব, দৃষ্টি প্রতিবন্ধকতা, বমি হওয়া, এবং চেতনা হারানোর মতো উপসর্গ প্রত্যক্ষ করতে পারেন। তবে এক্ষেত্রেও কিছু কিছু সময় আক্রান্ত ব্যক্তি কোনো লক্ষণ নাও অনুভব করতে পারেন।   ঝুঁকির কারণ  জীবনাধারণকালে আক্রান্ত কোনো রোগের ফলে বা বংশগত কোনো কারণেও ইন্ট্রাক্রেনিয়াল অ্যানিউরিজম হতে পারে। জীবনধারণকালীন যেসকল রোগগুলোর সাথে মস্তিষ্কের অ্যানিউরিজমে সংশ্লিষ্টতা পাওয়া গেছে তার মধ্যে রয়েছে উচ্চ রক্তচাপ, ধূমপান, অতিরিক্ত মদ্যাসক্তি, এবং অতিস্থূলতা। এছাড়াও কোকেইন সেবনের সাথেও অ্যানিউরিজমের বিকাশ হওয়ার সংশ্লিষ্টতা পাওয়া গেছে। মস্তিষ্কের অ্যানিউরিজমের অন্য ধরনের কারণগুলোর মধ্যে রয়েছে মাথার জখম এবং সংক্রমণ।   তথ্যসূত্র    বহিঃসংযোগ    ন্যাশনাল ইনস্টিটিউট অব নিউরোলজিকাল ডিসঅর্ডার অ্যান্ড স্ট্রোক (যুক্তরাষ্ট্র)  বিষয়শ্রেণী:সেরিব্রোভাসকুলার রোগ বিষয়শ্রেণী:স্নায়ু শল্যচিকিৎসা
মিজান ব্যাংক (    ) পাকিস্তানের প্রথম ইসলামী ব্যাংক এবং স্টেট ব্যাংক অফ পাকিস্তান কর্তৃক প্রথম ইসলামী বাণিজ্যিক ব্যাংকিং। লাইসেন্স ইস্যু করার পর ২০০২ সালে কার্যক্রম শুরু করে। ব্যাংকটির সদর দফতর পাকিস্তানের করাচিতে মিজান হাউসে অবস্থিত। এটির ৮৪৫ টিরও বেশি শাখা রয়েছে।  দেশের ইসলামী ব্যাংকিং শিল্পে ব্যাংকটির বাজারের ৩৫% শেয়ার রয়েছে।   ইতিহাস  ব্যাংকটি ১৯৯৭ সালে একটি ইসলামী বিনিয়োগ ব্যাংক হিসাবে শুরু হয়েছিল এবং তখন এটি আল-মিজান ইনভেস্টমেন্ট ব্যাংক হিসাবে পরিচিত ছিল।   ২০০২ সালে, মিজান ব্যাংক পাকিস্তানে সাধারণ কার্যক্রম পরিচালনা করে।  ২০১৪ সালে, মিজান ব্যাংক ১০টি শাখা নিয়ে গঠিত HSBC-এর পাকিস্তান কার্যক্রম অধিগ্রহণের জন্য HSBC Bank Middle East এর সাথে একটি চুক্তি স্বাক্ষর করে।   শেয়ারহোল্ডিং কাঠামো    নূর ফাইন্যান্সিয়াল ইনভেস্টমেন্ট কোম্পানি (৩৫.২৫ শতাংশ)  পাক কুয়েত ইনভেস্টমেন্ট কোম্পানি (৩০.০০ শতাংশ)  ইসলামী উন্নয়ন ব্যাংক (৯.৩২ শতাংশ)    তথ্যসূত্র   বিষয়শ্রেণী:পাকিস্তানের ইসলামি ব্যাংক বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:তাকি উসমানি বিষয়শ্রেণী:১৯৯৭-এ প্রতিষ্ঠিত ব্যাংক
thumb|সূরা আল-বাকারা, আয়াত ২:১১৭-এর শেষাংশে ব্যবহৃত বাক্যাংশ  "হও, আর তা হয়ে যায়" (; ) কুরআনের একটি প্রখ্যাত বাক্যাংশ, যা আল্লাহর সৃষ্টির আদেশকে নির্দেশ করে।  আরবি ভাষায় এই বাক্যাংশটি দুটি শব্দ নিয়ে গঠিত। প্রথম শব্দটি কুন (kun) একটি আদেশমূলক ক্রিয়া, যার অর্থ "হও", এবং এটি দুটি অক্ষর কাফ ও নুন দ্বারা গঠিত। দ্বিতীয় শব্দ ফাইয়াকুন (fa-yakūn) অর্থ "তা হয়ে যায়" বা "তা সম্পন্ন হয়ে যায়"।  কুন ফাইয়াকুন কুরআনে আল্লাহর সর্বশক্তিমান সৃষ্টিশক্তির প্রতীক বা নিদর্শন হিসেবে উল্লেখ করা হয়েছে। কুরআনে এই বাক্যাংশটি মোট আটবার এসেছে।  আয়াতসমূহ    – তিনিই আকাশমণ্ডলী ও পৃথিবীর স্রষ্টা। তিনি যখন কোনো কিছুর সৃষ্টি করতে চান, তখন তিনি শুধু বলেন, ‘হও’, এবং তা হয়ে যায়।   – মারিয়াম বললেন: ‘হে আমার প্রতিপালক, কিভাবে আমার সন্তান হবে, যখন আমাকে কোনো পুরুষ স্পর্শ করেনি?’ তিনি বললেন: ‘আল্লাহ যাকে ইচ্ছা সৃষ্টি করেন।’ যখন তিনি কোনো কাজের ফয়সালা করেন, তখন তিনি বলেন: ‘হও’, এবং তা হয়ে যায়।   – নিশ্চয়ই আল্লাহর কাছে ‘ঈসার (যীশু) দৃষ্টান্ত আদমের মতই; তিনি তাকে মাটি থেকে সৃষ্টি করেছেন, তারপর তাঁকে বললেন: ‘হও’, তখন সে হয়ে গেল।   – তিনিই আল্লাহ, যিনি আকাশমণ্ডলী ও পৃথিবী যথাযথভাবে সৃষ্টি করেছেন। যেদিন তিনি বলবেন: ‘হও’, তখন তা সংঘটিত হবে। তাঁর কথাই সত্য। যেদিন শিং ফুঁক দেয়া হবে, সেদিন একমাত্র তাঁরই কর্তৃত্ব থাকবে। তিনি অদৃশ্য ও দৃশ্যের জ্ঞান রাখেন। তিনি প্রজ্ঞাময়, সম্যক অবগত।   – আমাদের কোনো কিছু আদিষ্ট করার পদ্ধতি এতটুকুই—যখন আমরা কোনো কিছু করার ইচ্ছা করি, তখন তাকে বলি: ‘হও’, আর তা হয়ে যায়।   – আল্লাহর জন্য এটি শোভনীয় নয় যে, তিনি কারোকে পুত্র হিসেবে গ্রহণ করবেন। তিনি পবিত্র ও মহিমান্বিত। তিনি যখন কোনো বিষয়ের ফয়সালা করেন, তখন বলেন: ‘হও’, আর তা হয়ে যায়।   – মানুষ কি দেখে না যে, আমি তাকে একটি শুক্রবিন্দু থেকে সৃষ্টি করেছি, অথচ এখন সে প্রকাশ্য বিতর্কে লিপ্ত? সে আমার সাথে বিতর্ক করে, অথচ নিজের সৃষ্টিকে ভুলে যায়। সে বলে, ‘কে এই পচা হাড়কে জীবন দান করবে?’ বলুন, ‘যিনি প্রথমবার সৃষ্টি করেছেন, তিনিই তা পুনরায় জীবিত করবেন।’ তিনি সব সৃষ্টি সম্পর্কে পরিপূর্ণ জ্ঞান রাখেন। তিনি তোমাদের জন্য সবুজ গাছ থেকে আগুন তৈরি করেন; তোমরা তা থেকে আগুন জ্বালাও। যিনি আকাশ ও পৃথিবী সৃষ্টি করেছেন, তিনি কি এদের পুনরুজ্জীবিত করতে অক্ষম? অবশ্যই পারবেন! তিনি সৃষ্টিকর্তা, সর্বজ্ঞ। যখন তিনি কিছু করতে চান, তখন তিনি বলেন: “হও!” আর তা হয়ে যায়। সুতরাং পবিত্র তিনি, যাঁর হাতে সব কিছুর কর্তৃত্ব, এবং তাঁর কাছেই তোমরা প্রত্যাবর্তিত হবে।   – তিনিই জীবন দান করেন ও মৃত্যু ঘটান। তারপর যখন তিনি কোনো বিষয়ের ফয়সালা করেন, তখন বলেন: ‘হও’, এবং তা হয়ে যায়।  জনপ্রিয় সংস্কৃতিতে  কুন ফাইয়াকুন বাক্যাংশটি দক্ষিণ এশিয়ার ইসলামি দার্শনিক ও কবি মুহাম্মদ ইকবাল তাঁর উর্দু কাব্যগ্রন্থ বাল-এ-জিবরাইল-এ ব্যবহার করেছেন।  ২০১১ সালে মুক্তিপ্রাপ্ত ভারতীয় হিন্দি চলচ্চিত্র রকস্টার-এর সাউন্ডট্র্যাকে "কুন ফায়া কুন" শিরোনামের একটি কাওয়ালি ঘরানার গজল অন্তর্ভুক্ত রয়েছে। গানটি এ আর রহমান সুরারোপ করেন এবং এটি দিল্লির ১৩শ শতকের সুফি সাধক নিজামউদ্দিন আউলিয়ার দরগাহে চিত্রায়িত হয়।Kun Fayakun Lyrics  তথ্যসূত্র  বিষয়শ্রেণী:আরবি শব্দ ও বাক্যাংশ বিষয়শ্রেণী:কুরআনীয় শব্দ ও বাক্যাংশ
আব্দুল্লাহ ইবনে উসমান ইবনে আফফান (; ৬২০ – ৬২৫) ছিলেন নবীজি মুহাম্মদ সাল্লাল্লাহু আলাইহি ওয়া সাল্লামের নাতি এবং ইসলামের তৃতীয় খলিফা উসমান রা. ও নবীজির কন্যা রুকাইয়া রা. এর পুত্র।  জীবনী  মুসআব জুবাইরি রহ. বর্ণনা করেন, উসমান রা. যখন আবিসিনিয়ায় হিজরত করেন, তখন তার সাথে তার স্ত্রী রুকায়াহ রা. বিনতে মুহাম্মদ সা. ও ছিলেন। সে সময়েই আব্দুল্লাহ রা. এর জন্ম হয়।  যখন তার বয়স ছয় বছর, তখন একটি মোরগ তার চোখে কামড় দেয়। যার ফলে তিনি অসুস্থ হয়ে পড়েন। তিনি জুমাদাল আখিরাহ মাসের ৪র্থ হিজরিতে মারা যান। নবীজি সা. তার জানাজার নামাজ পড়ান।Kitab Tabaqat Al-Kubra by Ibn Sa'd Volume 2, Part 3, Pg.131   তথ্যসূত্র   বিষয়শ্রেণী:ইসলাম বিষয়শ্রেণী:সুফিবাদ বিষয়শ্রেণী:সাহাবা বিষয়শ্রেণী:জান্নাতুল বাকিতে সমাধিস্থ বিষয়শ্রেণী:রাশিদুন খলিফার সন্তান বিষয়শ্রেণী:৬২০-এ জন্ম বিষয়শ্রেণী:৬২৫-এ মৃত্যু বিষয়শ্রেণী:বনু উমাইয়া বিষয়শ্রেণী:শিশু মৃত্যু
হোসে রামোন কালদেরন রামোস (জন্ম:২৬ মে ১৯৫১) হলেন একজন স্পেনীয় আইনজীবী এবং রিয়াল মাদ্রিদ ফুটবল ক্লাবের সাবেক সভাপতি। রিয়াল মাদ্রিদ ২ জুলাই ২০০৬ তারিখে তিনি রিয়াল মাদ্রিদের সভাপতি নির্বাচিত হন।তার ৮৩৪৪ ভোটের বিপরীতে তার নিকটতম প্রতিদ্বন্দ্বী হুয়ান পালাসিওস পান ৮০৯৮  কিন্তু কিছু অভিযোগের কারণে ২ জানুয়ারি ২০০৯ সালে তিনি পদত্যাগ করেন।তার পরিবর্তে স্বল্প সময়ের জন্য স্থালাভিষিক্ত হন তৎকালীন সহ-সভাপতি ভিসেন্তে বালুদা।পরে নির্বাচনে সভাপতি নির্বাচিত হন ফ্লোরেন্তিনো পেরেজ। তথ্যসূত্র  বিষয়শ্রেণী:রিয়াল মাদ্রিদ ফুটবল ক্লাবের সভাপতি বিষয়শ্রেণী:১৯৫১-এ জন্ম বিষয়শ্রেণী:স্পেনীয় আইনজীবী বিষয়শ্রেণী:জীবিত ব্যক্তি
ডান|থাম্ব|২০১৭ সালের সাধারণ নির্বাচনের পর দক্ষিণ ইয়র্কশায়ার। এই নির্বাচনের পর প্রথমবারের মতো কাউন্টির প্রতিটি আসন লেবার (লাল) দ্বারা অনুষ্ঠিত হয়। "গণপ্রজাতন্ত্রী দক্ষিণ ইয়র্কশায়ার" বা "দক্ষিণ ইয়র্কশায়ার সমাজতান্ত্রিক প্রজাতন্ত্র" ১৯৮০ এর দশকের বামপন্থী স্থানীয় সরকারের অধীনে দক্ষিণ ইয়র্কশায়ারকে প্রায়ই ডাকনাম দেওয়া হত, বিশেষ করে ডেভিড ব্লাঙ্কেটের নেতৃত্বে শেফিল্ড সিটি কাউন্সিলের পৌর সমাজতান্ত্রিক প্রশাসন, উভয়ই ব্যবহার করত। পরিষদের নিন্দাকারী এবং সমর্থক। কাউন্সিলগুলি মার্গারেট থ্যাচারের জাতীয় সরকারের থেকে আমূল ভিন্ন একটি সামাজিক নীতি অনুসরণ করেছিল, জঙ্গি প্রবণতা -প্রধান লিভারপুল সিটি কাউন্সিল এবং কেন লিভিংস্টোনের নেতৃত্বে বৃহত্তর লন্ডন কাউন্সিলের লাইনে আরও ঘনিষ্ঠভাবে অনুসরণ করেছিল।  অভিব্যক্তিটি ইয়র্কশায়ার ইভিনিং পোস্টের একজন নেতা লেখক ম্যাক্স উইলিয়ামস দ্বারা তৈরি করা হয়েছিল, যদিও এটি শীঘ্রই কাউন্সিলের বামপন্থী নীতির সমর্থকদের দ্বারা গৃহীত হয়েছিল। শেফিল্ড হ্যালাম ছিল দক্ষিণ ইয়র্কশায়ারের একমাত্র সংসদীয় নির্বাচনী এলাকা যেখানে কনজারভেটিভ পার্টি ছিল একটি উল্লেখযোগ্য রাজনৈতিক শক্তি, বাকি আসনগুলি হল লেবার সেফ সিট বা লিবারেল -লেবার প্রান্তিক। শেফিল্ড সিটি কাউন্সিল এবং সাউথ ইয়র্কশায়ার মেট্রোপলিটন অথরিটি ছিল দৃঢ়ভাবে বামপন্থী, অবশিষ্ট সমাজতান্ত্রিক, এমনকি থ্যাচারিজম দেশে ব্যাপকভাবে প্রভাবশালী রাজনৈতিক আদর্শ হয়ে ওঠে।  শেফিল্ড সিটি কাউন্সিল পার্ক হিল কমপ্লেক্স সহ আকাশ দর্শনের রাস্তার উপর ভিত্তি করে প্রচুর সংখ্যক সাম্প্রদায়িক ব্লকের ফ্ল্যাট সহ বৃহৎ কাউন্সিল এস্টেট নির্মাণ করেছে,  এবং দক্ষিণ ইয়র্কশায়ারের বরো কাউন্সিলগুলি ভর্তুকিযুক্ত পরিবহনের একটি বিস্তৃত নেটওয়ার্ক স্থাপন করেছে। সাউথ ইয়র্কশায়ার প্যাসেঞ্জার ট্রান্সপোর্ট এক্সিকিউটিভ। কাউন্সিলগুলি কনজারভেটিভ ওয়েস্টমিনস্টার সরকারের বিরুদ্ধে আরও সংঘাতমূলক পদক্ষেপ নিয়েছে। শেফিল্ড রেট-ক্যাপিং বিদ্রোহে একটি বাজেট সেট করতে অস্বীকার করে, যখন দক্ষিণ ইয়র্কশায়ার নিজেকে একটি পারমাণবিক মুক্ত অঞ্চল এবং একটি অসামরিক অঞ্চল ঘোষণা করে। মে দিবসে শেফিল্ড টাউন হলে লাল পতাকা উড়েছিল  এবং শহরটি লোহার পর্দার অপর প্রান্তে সোভিয়েত ইউক্রেনের ডোনেটস্ক শহরের সাথে একটি শান্তি চুক্তি স্বাক্ষর করে। নীতির উভয় গোষ্ঠী - ব্যবহারিক এবং প্রতীকী - কখনও কখনও ডাকনামের কারণ হিসাবে উল্লেখ করা হয়েছিল। ন্যাশনাল ইউনিয়ন অফ মাইনওয়ার্কার্স ১৯৮৩ সালে শেফিল্ডের সদর দফতরে ১৯৮৪-৮৫ সালের নির্ধারক ১৯৮৪-৮৫ খনি শ্রমিকদের ধর্মঘটে চলে আসে এবং পরবর্তীতে এলাকাটি ধর্মঘটের অন্যতম প্রধান কেন্দ্র হয়ে ওঠে।   তথ্যসূত্র   বিষয়শ্রেণী:গণতান্ত্রিক সমাজতন্ত্র বিষয়শ্রেণী:যুক্তরাজ্যের রাজনৈতিক পরিভাষা বিষয়শ্রেণী:শ্রমিক দল (যুক্তরাজ্য) এর ইতিহাস
খুরশিদ আলম বাংলাদেশের একজন কণ্ঠশিল্পী। তিনি মানুষের মন, কি যে করি সহ অসংখ্য চলচ্চিত্রে কণ্ঠ দেন। তার অবদানের জন্য বাংলাদেশ সরকার ২০১৮ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ গোষিত করে। "যদি বউ সাজো গো" তার অন্যতম জনপ্রিয় গান  পুরস্কার একুশে পদক  ২০১৮ - শিল্পকলায় একুশে পদক  টেলিভিশন রিপোর্টার্স অ্যাসোসিয়েশন অব বাংলাদেশ (ট্রাব) পুরস্কার  বছর বিভাগ মনোনীত কর্ম ফলাফল  ২০১৮ বিশেষ পুরস্কার -   তথ্যসূত্র  বহিঃসংযোগ    বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:শিল্পকলায় একুশে পদক বিজয়ী বিষয়শ্রেণী:জয়পুরহাট জেলার ব্যক্তি বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:একুশে পদক বিজয়ী বিষয়শ্রেণী:১৯৪৬-এ জন্ম
চর কাজল বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।   আয়তন  চর কাজল ইউনিয়নের আয়তন ২৫,১৫৯ একর।   প্রশাসনিক কাঠামো  চর কাজল ইউনিয়ন গলাচিপা উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চর কাজল ইউনিয়নের মোট জনসংখ্যা ২৫,২৭২ জন। এর মধ্যে পুরুষ ১৪,৭২৫ জন এবং মহিলা ১৪,৪১৫ জন। মোট পরিবার ৫,৩৭৬টি।   শিক্ষা  ২০১১ সালের আদমশুমারি অনুযায়ী চর কাজল ইউনিয়নের সাক্ষরতার হার ৩০.৪%। ◑➤ বর্তমান সাক্ষরতা ও অনেক বেড়েছে।  আরও দেখুন   গলাচিপা উপজেলা  গলাচিপা থানা  পটুয়াখালী জেলা  আগুনমুখা নদী   তথ্যসূত্র    বহিঃসংযোগ   বিষয়শ্রেণী:গলাচিপা উপজেলার ইউনিয়ন
ঘানার আরব (; আকান: Nkɔmbɔtwetwe Arabia Gaana; দাগবানি: Gana laribaawanima; ) হল ঘানার এবং নাগরিক যারা আরব বংশোদ্ভূত। ঘানার আরবরা প্রধানত লেবানন, সিরিয়া এবং আরব মাগরেব থেকে এসেছে। পশ্চিম আফ্রিকায় ঘানাতেই সবচেয়ে বেশি আরব জনসংখ্যা রয়েছে।  বণ্টন  অধিকাংশ আরব ঘানার দক্ষিণ-মধ্য, দক্ষিণ-পূর্ব, দক্ষিণ-পশ্চিম বা দক্ষিণের প্রধান শহর ও নগরে বাস করে। আক্রা, কেপ কোস্ট, সেকেন্ডি-টাকোরাদি এবং তেমার মতো উপকূলীয় শহরগুলোতেও আরব জনসংখ্যা রয়েছে। আক্রা এবং কুমাসী, উপকূলীয় অঞ্চল এবং দক্ষিণ ঘানা ছাড়াও, কোফোরিডুয়া এবং সুনিয়ানি-তেও আরব সম্প্রদায় রয়েছে।   পটভূমি  thumb|right|২০০px|ঘানার ফার্স্ট লেডি, ফাতিয়া নক্রুমা তার পুত্র গামাল নক্রুমা-এর সাথে, যিনি মিশর-এর আল-আহরাম উইকলি পত্রিকার আন্তর্জাতিক বিষয়ক সম্পাদক। আরবরা সহস্রাব্দ ধরে ঘানায় উপস্থিত ছিল, মূলত ১৫ শতকে বণিক হিসেবে। তারপর ২১ শতকে ব্যবসায়ী হিসেবে, এবং এই কারণে আফ্রো-আরবদের বংশধরদের সাথে আন্তঃবিবাহও ঘটেছে; ফাতিয়া নক্রুমা ঘানার সাথে সম্পর্কযুক্ত একজন উল্লেখযোগ্য আরব। তিনি ঘানার প্রথম রাষ্ট্রপতি এবং বিপ্লবী কোয়ামে নক্রুমার প্রয়াত স্ত্রী ছিলেন, যাদের বিবাহকে মিশর এবং অন্যান্য আফ্রিকান দেশগুলির মধ্যে সহযোগিতার বীজ বপনে সহায়ক হিসেবে দেখা হয়েছিল কারণ তারা ইউরোপীয় ঔপনিবেশিকতা থেকে স্বাধীনতার জন্য সংগ্রাম করছিল। এটি আফ্রিকান ইউনিয়ন গঠনে সহায়তা করেছিল।http://ausummit-accra.org.gh/index1.php?linkid=289&adate=04%2F07%2F2007&archiveid=140&page=1 আফ্রিকান ইউনিয়ন শীর্ষ সম্মেলন  যারা তাদের জীবনের বেশিরভাগ সময় ঘানায় কাটিয়েছেন এমন আরবরা ঘানার নাগরিকত্ব লাভ করেছেন।  অর্থনীতি বেশিরভাগ লেবানিজ ব্যবসায়ী অথবা সিরিয়ানরা রেস্তোরাঁ, হোটেল চেইন, আমদানি ও রপ্তানি কোম্পানির মতো ব্যবসার মালিক। ঐতিহাসিকভাবে আরব বণিকরা সহস্রাব্দ ধরে ঘানায় এবং সাব-সাহারান আফ্রিকা জুড়ে ব্যবসা পরিচালনা করে আসছে।http://www.encyclopedia.com/topic/Ghana.aspx ঘানায় অভিবাসন। encyclopedia.com। ২০০৭। ২৫ জুন ২০১২ তারিখে সংগৃহীত।http://www.imi.ox.ac.uk/pdfs/ghana-country-paper কান্ট্রি পেপার: ঘানা । ২০০৮। ২৫ জুন ২০১২ তারিখে সংগৃহীত।  আরও দেখুন   আরব প্রবাসী  ঘানার জনমিতি বহিঃসংযোগ https://web.archive.org/web/20121113041525/http://www.thestatesmanonline.com/pages/news_detail.php?section=1&newsid=168 দ্য স্টেটসম্যান অনলাইন: ঘানার লেবাননী সম্প্রদায় সংহতি জানিয়েছে  তথ্যসূত্র  আরব বিষয়শ্রেণী:আফ্রিকায় আরব প্রবাসী
কাঁকসা বিধানসভা কেন্দ্র ভারতের পশ্চিমবঙ্গ রাজ্যের একটি অধুনা-অবলুপ্ত বিধানসভা কেন্দ্র।   নির্বাচনী ফলাফল  ২০০৬ সালের বিধানসভা নির্বাচনে সিপিআই(এম)-এর অঙ্কুর সরেশ কাঁকসা (তফসিলি জাতি সংরক্ষিত) বিধানসভা কেন্দ্র থেকে নিকটতম প্রতিদ্বন্দ্বী তৃণমূল কংগ্রেসের লক্ষ্মীনারায়ণ সাহাকে পরাজিত করে বিধায়ক নির্বাচিত হন। অঙ্কুর সরেশই ২০০১ ও ১৯৯৬ সালে জাতীয় কংগ্রেসের হিমাংশু মণ্ডলকে পরাজিত করে নির্বাচিত হয়েছিলেন। ১৯৯১ ও ১৯৮৬ সালে কংগ্রেসের মানিকলাল বাউড়ি ও সমীরকুমার সাহাকে পরাজিত করে সিপিআই(এম)-এর কৃষ্ণচন্দ্র হালদার বিধায়ক নির্বাচিত হয়েছিলেন। ১৯৮২ ও ১৯৭৭ সালে সিপিআই(এম)-এর লক্ষ্মীনারায়ণ সাহা কংগ্রেসের শিবনারায়ণ সাহা ও সমীরকুমার সাহাকে পরাজিত করে বিধায়ক হয়েছিলেন।  কাঁকসা বিধানসভা কেন্দ্রটি দুর্গাপুর লোকসভা কেন্দ্রের অংশ ছিল।   সীমানা পুনর্নির্ধারণের প্রভাব  চসীমানা পুনর্নির্ধারণ কমিশনের নির্দেশ অনুযায়ী ২০১১ সালে এই বিধানসভা কেন্দ্রটি লুপ্ত হয়েছে। কাঁকসা সমষ্টি উন্নয়ন ব্লকের আমলাজোড়া, গোপালপুর ও মোলানদিঘি গ্রাম পঞ্চায়েত ২৭৬ দুর্গাপুর পূর্ব বিধানসভা কেন্দ্র এবং কাঁকসা, তিলকচন্দ্রপুর, বনকাটি ও বিদবিহার গ্রাম পঞ্চায়েত গলসি বিধানসভা কেন্দ্রের অন্তর্ভুক্ত হয়েছে।   তথ্যসূত্র   বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র বিষয়শ্রেণী:বর্ধমান জেলার বিধানসভা কেন্দ্র বিষয়শ্রেণী:পশ্চিম বর্ধমান জেলার রাজনীতি
রিফা (, ) বা রাফিন হল বাহরাইন সাম্রাজ্যের দ্বিতীয় বৃহত্তম শহর।  রিফা মূলত দুই অংশে বিভক্ত - পূর্ব রিফা ও পশ্চিম রিফা। শহরটি মূলত কেন্দ্রীয় প্রশাসনিক বিভাগের অবস্থিত, যার ছোট অংশগুলো দক্ষিণ প্রশাসনিক বিভাগে পড়েছে।  শহরটি দ্রুত বর্ধনশীল। ২০০১-এর বাহরাইন আদমশুমারি অনুযায়ী জনসংখ্যা ৭৯,৫৫০ হলেও ২০০৮ সালের অনুমিত জনসংখ্যা এসে দাঁড়ায় ১,১১,০০০তে।   ইতিহাস  পূর্বে বাহরাইন দ্বীপের প্রধান স্থান ছিল রাফিন, যতদিন না এটি ১৯ শতকে মানামা বন্দর কর্তৃক প্রতিস্থাপিত হয়।   পূর্ব রিফা  পূর্ব রিফায় অনেক আকর্ষণীয় স্থান রয়েছে। এর মধ্যে অন্যতম স্থান হল রিফা দুর্গ, যা শেলজ সালমান বিন আহমেদ আল ফাতেহ দুর্গ নামেও পরিচিত। শহরে নানা শপিং মল ছাড়াও দুটি শপিং সড়ক আছে; রিফা বাজার (, সৌক আর-রিফা) এবং বুকুওয়ারা সড়ক বাজার। প্রথমটি বৃহৎ হলেও পরেরটি বেশি আধুনিক এবং সুসজ্জিত। এই অঞ্চলের অন্যতম জনপ্রিয় কাজ হল রয়াল গলফ ক্লাবে গলফ খেলা। আরক্যাপিটা কর্তৃক নির্মিত নতুন একটি উন্নয়ন প্রকল্প হল রিভা ভিউস। এটি মূলত একটি বড় আবাসিক এবং বাণিজ্যিক এলাকা। এই উন্নয়ন প্রকল্পের অধীনে একটি কৃত্রিম হ্রদ, একটি আন্তর্জাতিক বিদ্যালয়, বাণিজ্যিক জেলা, সুপারমার্কেট এবং নব্যনির্মিত রয়েল উইমেন ইউনিভার্সিটিও অন্তর্ভুক্ত রয়েছে। পূর্ব রিফায় দ্রুতগতিতে বেড়ে ওঠা বাণিজ্যিক কেন্দ্রের মধ্যে লুলু হাইপারমার্কেট অন্যতম।   পশ্চিম রিফা  পশ্চিম রিফা প্রধানত একটি আবাসিক এলাকা। অধিকাংশ ধনী ব্যক্তিবর্গ; যেমনঃ মন্ত্রী, ব্যবসায় বিনিয়োগকারীরা পূর্ব রিফায় বসবাস করে। বাহরাইনের রাজা হামাদ বিন ঈসা আল খলিফা এখানে বসবাস করে, সেইসাথে তার প্রধানমন্ত্রী শেখ খলিফা বিন সালমান আল খলিফাও এখানেই বসবাস করে। রিফার বিখ্যাত ঘড়ির টাওয়ার পশ্চিম রিফার কেন্দ্রে অবস্থিত।  পূর্ব রিফাতেই বাহরাইন জাতীয় স্টেডিয়াম অবস্থিত। এই স্টেডিয়ামেই বাহরাইনের অধিকাংশ ফুটবল এবং অন্যান্য খেলা অনুষ্ঠিত হয়। পূর্ব রিফা ও পশ্চিম রিফা - উভয়েরই নিজস্ব স্টেডিয়াম এবং ফুটবল দল আছে।   তথ্যসূত্র   টীকা    গ্রন্থপঞ্জি   .   বহিঃসংযোগ   ম্যাপল্যান্ডিয়া.কম-এ স্যাটেলাইট মানচিত্র  বিষয়শ্রেণী:বাহরাইনের জনবহুল স্থান
ইউক্রেনে গাঁজা অবৈধ, তবে দেশটি চিকিৎসার উদ্দেশ্যে গাঁজাকে বৈধ করার প্রক্রিয়াধীন রয়েছে।  এপ্রিল ২০২১-এ, কিছু টিএইচসি এবং সিবিডি-যুক্ত ওষুধ চিকিৎসা ব্যবহারের জন্য অনুমোদিত হয়েছিল (যেমন দ্রোনাবিনল এবং নাবিক্সিমলস)।    ইতিহাস  সোভিয়েত ইউক্রেন ছিল শণের সবচেয়ে বড় উত্পাদকদের মধ্যে একটি, এবং ১৯৫০ এর আগে, এটি ১৫০,০০০ হেক্টরের বেশি শণ চাষের জন্য উত্সর্গীকৃত ছিল। সোভিয়েত ইউক্রেনে বিনোদনমূলক ওষুধ হিসেবে গাঁজা ব্যাপকভাবে ব্যবহৃত হত না, বেশির ভাগ শণ তার অন্যান্য প্রাকৃতিক সম্পদ যেমন তেল এবং আঁশের জন্য ব্যবহার করা হত।    বলবত্করণ  ১০৬-২ কোড অফ অ্যাডমিনিস্ট্রেটিভ অফেন্সেস ইউক্রেনের ধারা অনুযায়ী, ১০টি গাঁজা গাছ পর্যন্ত চাষ (বিক্রয় করার উদ্দেশ্য ছাড়া) প্রশাসনিক লঙ্ঘন হিসাবে যোগ্য, ১৮ থেকে ১০০ অ-করযোগ্য আয় এককের জরিমানা সহ এবং গাছপালা জব্দ.  বিক্রির অভিপ্রায় ব্যতীত দখলের সীমা, যার জন্য কোনও অপরাধমূলক দায়বদ্ধতা দেওয়া হয় না, ৫ গ্রাম পর্যন্ত গাঁজা। যাইহোক, এই সীমাটি ১০ গ্রাম করার পরিকল্পনা রয়েছে।    তথ্যসূত্র    আরও পড়া       বিষয়শ্রেণী:দেশ অনুযায়ী গাঁজা
মাসউদ আহমাদ (জন্ম: ৫ জুন ১৯৮৫) একজন বাংলাদেশী তরুণ কবি, লেখক ও কথাসাহিত্যিক। তিনি ২০২২ সালে "দূর পৃথিবীর গন্ধে" গল্পগ্রন্থের জন্য কালি ও কলম তরুণ কবি ও লেখক পুরস্কার পান। এবং তিনি বাংলাদেশের দ্বিতীয় ব্যক্তি যিনি "কাঞ্চনফুলের কবি" উপন্যাসের জন্য এবিপি আনন্দ সেরা বাঙালি - ২০২৩ সম্মাননা লাভ করেন। তাঁর "কাঞ্চনফুলের কবি" উপন্যাসটি প্রকাশ করে কলকাতার আনন্দ পাবলিশার্স এবং উপন্যাসটি কলকাতার দেশ পত্রিকায় ছাপা হয়।   কর্মজীবন  আহমদ দমদমা সরকারি প্রাথমিক বিদ্যালয় থেকে প্রাইমারি পাশ করে রাজশাহী শহরে চলে আসেন। প্রথম বিভাগ পেয়ে এসএসসি পাশ করেন ২০০০ সালে, এইচএসসি ২০০২-এ স্টার মার্কস নিয়ে, পরে রাজশাহী বিশ্ববিদ্যালয়ের ইসলামিক স্টাডিজ বিভাগ থেকে স্নাতক ও স্নাতকোত্তর সম্পন্ন করেন। সাহিত্যের বারান্দায় তাঁর হাটাহাটি দীর্ঘদিনের। মূলত ছোটগল্প লেখার চেষ্টা করেন। প্রথম গল্প ‘কলমবন্ধু’ প্রকাশিত হয় ঢাকার সাপ্তাহিক রোববার পত্রিকায় ২৪ সেপ্টেম্বর ২০০৪ সালে।   লেখা-লেখি  উপন্যাস   নিজের সঙ্গে একা   রূপচানের আর্শ্চয কান্না   মুনিয়ার অসুখ  গল্প   গল্পপত্র   পাণ্ডুলিপি করে আয়োজন   অসুখের পরে  বহুবছর পরে নূপুরকে দেখে আবিদ, আর দেখে জীবনানন্দকে  কথাসাহিত্য   কথাসাহিত্যের জীবনানন্দ   সুরুচি মজুমদারের গান  কালো গোলাপের ঘ্র্রাণ  ইঁদুরের জন্য প্রার্থনা   তথ্যসূত্র